Αλεξία Ντε Γκρες

Η **Αλεξία Ντε Γκρες** (Κέρκυρα, 10 Ιουλίου 1965) είναι μέλος της τέως βασιλικής οικογένειας της Ελλάδας. Είναι το πρώτο παιδί του τελευταίου Βασιλιά των Ελλήνων Κωνσταντίνου Β΄ και της συζύγου του Άννας-Μαρίας. Το διάστημα από 10 Ιουλίου 1965 έως 20 Μαΐου 1967, οπότε γεννήθηκε ο αδελφός της Παύλος, υπήρξε η διάδοχος του ελληνικού θρόνου. Το 2024 πολιτογραφήθηκε ως Ελληνίδα πολίτης.

## Βιογραφικά στοιχεία
Γεννήθηκε στο θερινό ανάκτορο του Μον Ρεπό της Κέρκυρας και η γέννησή της αναγγέλθηκε με 21 κανονιοβολισμούς και σε όλη τη χώρα με κωδωνοκρουσίες. Η σύμπτωση μάλιστα της γέννησής της με τα Ιουλιανά ενέπλεξε το όνομά της στη συνθηματολογία των ημερών με κυρίαρχο το σύνθημα: *«Αλεξία, πάρε θέση»*.

Μεγάλωσε στη Ρώμη, όπου μετοίκησε η βασιλική οικογένεια έπειτα από το αποτυχημένο Αντικίνημα της 13ης Δεκεμβρίου 1967 ενάντια στη Δικτατορία των Συνταγματαρχών και τη φυγή της από την Ελλάδα. Το 1973 η οικογένεια μετακόμισε στην Κοπεγχάγη, στα Ανάκτορα Αμάλιενμποργκ, φιλοξενούμενη της Βασίλισσας Ίνγκριντ της Δανίας. Ένα χρόνο αργότερα, το 1974, η οικογένεια εγκαταστάθηκε στο Κάμπεμ, μια κωμόπολη της κομητείας του Σάρρεϋ, 27 χλμ. νοτιοδυτικά του Λονδίνου.

Τη βασική και μέση εκπαίδευση έλαβε στο Ελληνικό Κολέγιο του Λονδίνου και συνέχισε τις σπουδές της στο Froebel College του Ινστιτούτου του Ρόχαμπτον. Φοίτησε στο Πανεπιστήμιο του Σάρεϊ με ειδίκευση στην Ιστορία και παρακολούθησε κύκλο μεταπτυχιακών σπουδών στο Πανεπιστήμιο της Βαρκελώνης, από όπου έλαβε Μεταπτυχιακό Δίπλωμα Σπουδών στην παιδαγωγική της προσχολικής ηλικίας.

Εργάστηκε τρία χρόνια ως δασκάλα προσχολικής αγωγής σε σχολείο του Λονδίνου και αργότερα ανέλαβε θεραπευτική διδασκαλία σε ομάδες παιδιών με Σύνδρομο Ντάουν, στο Fundación Catalana Síndrome de Down της Βαρκελώνης.

Είναι μέλος του Διοικητικού Συμβουλίου του Ιδρύματος *«Άννα – Μαρία»* και της ιστιοπλοϊκής ομάδας *Azur de Puig*.

Τον Δεκέμβριο του 2024, έλαβε μαζί με τα άλλα μέλη της τέως βασιλικής οικογένειας την ελληνική υπηκοότητα, υπό το επώνυμο Ντε Γκρες.******

### Προσωπική Ζωή
αριστερά|μικρογραφία|181x181εσ|Διπλό Μονόγραμμα του Κάρλος και της Αλεξίας.
Στις 9 Ιουλίου 1999 παντρεύτηκε, στον Καθεδρικό Ναό της Αγίας Σοφίας του Λονδίνου, τον Ισπανό αρχιτέκτονα και αθλητή, Κάρλος Μοράλες Κιντάνα (*Carlos Morales Quintana*), με τον οποίον απέκτησαν τέσσερα παιδιά:

* την Αρριέττα Μοράλες ντε Γκρέθια (Arrietta Morales de Grecia), γ. στις  στη Βαρκελώνη,
* την Άννα Μαρία Μοράλες ντε Γκρέθια (Ana-Maria Morales de Grecia), γ. στις  στη Βαρκελώνη,
* τον Κάρλος Μοράλες ντε Γκρέθια (Carlos Morales de Grecia), γ. στις  στη Βαρκελώνη και
* την Αμελία Μοράλες ντε Γκρέθια (Amelia Morales de Grecia), γ. στις  στην Ισπανία.

Η Αλεξία Ντε Γκρες και η οικογένειά της κατοικούν στο Πουέρτο Καλέρο των Καναρίων Νήσων.

## Τίτλοι και Προσφωνήσεις
**10 Ιουλίου 1965 – 20 Μαΐου 1967**

Από την στιγμή της γέννησής της έως την γέννηση του νεότερου αδερφού της, έφερε τον τίτλο *«Πριγκίπισσα Αλεξία, Διάδοχος Πριγκίπισσα της Ελλάδας και Πρίγκιπας της Δανίας»*.

**20 Μαΐου 1967** **- 1 Ιουνίου 1973**

Από την στιγμή της γέννησης του Πρίγκιπα Παύλου έως την κατάργηση της μοναρχίας στην Ελλάδα, έφερε τον τίτλο *«Πριγκίπισσα Αλεξία της Ελλάδας και της Δανίας»*.

**1 Ιουνίου 1973 – 20 Δεκεμβρίου 2024**

Μετά την κατάργηση της μοναρχίας στην Ελλάδα, ο τίτλος έπαψε να αναγνωρίζεται συνταγματικά από την Ελληνική Δημοκρατία. Χρησιμοποιήθηκε μόνο εθιμοτυπικά και ως τίτλος ευγενείας από άλλους Βασιλικούς Οίκους της Ευρώπης. 

Ως απόγονη του Χριστιανού Θ΄ της Δανίας, συνέχισε να διατηρεί τον τίτλο *«Πριγκίπισσα της Δανίας»* με την προσφώνηση *«Η Αυτού Βασιλική Υψηλότητα»*.

**20 Δεκεμβρίου 2024 – σήμερα**

Με την απόκτηση της ελληνικής ιθαγένειας, υπό τις προϋποθέσεις του ελληνικού νόμου 2215/1994, παραιτήθηκε ρητά και ανεπιφύλακτα από την κατοχή οποιουδήποτε τίτλου που αποδίδεται εντός της ελληνικής επικράτειας.******

## Τιμητικές Διακρίσεις

### [[Βασίλειο της Ελλάδας|Ελλάδα]] - [[Ελληνική βασιλική οικογένεια|Ελληνική Βασιλική Οικογένεια]]

* χωρίς-πλαίσιο|45x45εσ Μεγαλόσταυρος του Τάγματος του Σωτήρος
* 45x45εσ Ντάμα Μεγαλόσταυρος του Τάγματος των Αγίων Όλγα και Σοφία 
* Παραλήπτρια του Διασήμου Εκατονταετηρίδας Ελληνικής Βασιλικής Δυναστείας

## Παραπομπές


## Εξωτερικοί σύνδεσμοι
* 

Αλεξία
Αλεξία
Αλεξία
Κατηγορία:Έλληνες ευγενείς
Κατηγορία:Δανοί ευγενείς
Κατηγορία:Αποδέκτες του Τάγματος του Σωτήρος
Κατηγορία:Παιδιά του Κωνσταντίνου Β΄ της Ελλάδας